Lav et referat af nedenstående tekst:

Tekst:
- Det er fantastisk. Helt ubeskriveligt. Sådan beskrev en lykkelig og meget lettet dansk Eurovisions-vinder, Emmelie de Forest situationen, da hun umiddelbart efter sejren blev interviewet på scenen i Malmö Arena. - Jeg var ved at dø i green room. Vi var SÅ nervøse. Det var hele holdet. Det var så tæt løb. Jeg havde virkeligt ondt i maven, siger Emmelie de Forest. Den 20-årige danske sangerinde var på forhånd storfavorit til den endelige sejr. Og favoritværdigheden har også betydet et ekstra pres. - Jeg har været presset og stresset, men det har også været fantastisk. Det er jo en engangsoplevelse, siger Emmelie de Forest. Hun understreger, at opbakningen har være dejlig. - Men bookmakere har jo taget fejl før, så jeg var overhovedet ikke sikker. Nu er jeg bare lettet og glad. Det er fantastisk at vinde for sit land, siger Emmelie de Forest, der selv har et bud på, hvorfor det netop var hende, der vandt: - Det er en fantastisk melodi og et omkvæd folk kan synge med på. Budskabet er noget universelt, som alle folk kan relatere til. FAKTA: Blå bog om Emmelie de Forest * Emmelie de Forest er født den 28. februar 1993. * Hun er født i Randers, men voksede op i Mariager i Nordjylland. * Hun har sunget siden hun var ni år. * Det er første gang, Emmelie de Forest har deltaget i Eurovision. Hun sikrede sig retten til at repræsentere Danmark, da hun vandt det danske melodi grand prix i januar. * Sangen "Only Tearsdrops" er skrevet af Lise Cabble, Julia Fabrin Jakobsen og produceret af Thomas Stengaard. * Emmelie de Forest optræder helst i bare tæer. * Hendes debutalbum "Only Teardrops" er netop udkommet.

Referat:
Det var en tydeligt lettet Emmelie de Forest, der gav sit første interview efter Eurovisions-sejren.